Diari Oficial de la Generalitat Valenciana


Sumari del DOGV 6257, del 30-04-2010 (2010/4772)

RESOLUCIÓ de 26 d'abril de 2010, de la Direcció General de Personal de la Conselleria d'Educació, per la qual s'aproven les adjudicacions definitives del procediment de provisió de places vacants per a funcionaris docents dels cossos de catedràtics i professors d'Ensenyança Secundària, professors tècnics de Formació Professional, catedràtics i professors d'Escoles Oficials d'Idiomes, catedràtics i professors de Música i Arts Escèniques i catedràtics, professors i mestres de taller d'Arts Plàstiques i Disseny, convocat per Resolució de 5 de novembre del 2010 del director general de personal de la Conselleria d'Educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6257

Data del DOGV
:   30-04-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/4772


Data del document
:   26-04-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 26 d'abril de 2010, de la Direcció General de Personal de la Conselleria d'Educació, per la qual s'aproven les adjudicacions definitives del procediment de provisió de places vacants per a funcionaris docents dels cossos de catedràtics i professors d'Ensenyança Secundària, professors tècnics de Formació Professional, catedràtics i professors d'Escoles Oficials d'Idiomes, catedràtics i professors de Música i Arts Escèniques i catedràtics, professors i mestres de taller d'Arts Plàstiques i Disseny, convocat per Resolució de 5 de novembre del 2010 del director general de personal de la Conselleria d'Educació. [2010/4772]
De conformitat amb el que disposa la base setzena de la Resolució de 5 de novembre de 2009 (DOCV 6144 de 13.11.2009) de la Direcció General de Personal, per la que es convoca procediment de provisió de places vacants per a funcionaris docents dels cossos de catedràtics i professors d'Ensenyança Secundària, professors tècnics de Formació Professional, catedràtics i professors d'Escoles Oficials d'Idiomes, catedràtics i professors de Música i Arts Escèniques i catedràtics, professors i mestres de Taller d'Arts Plàstiques i Disseny, esta Direcció General ha resolt:
Primer
Elevar a definitiva l'adjudicació provisional de destins del referit procediment realitzada per Resolució de 3 de març del 2010, amb les modificacions que conté l'annex I de la present resolució, en el que figuren els nous destins obtinguts pels participants en el procediment de provisió relacionats per cossos i especialitats.
Segon
Publicar la llista definitiva dels professors exclosos de la participació del concurs de trasllats amb indicació de la causa d'exclusió, que es relacionen en l'annex II i la relació de participants que no continuen en el procediment per no haver formulat peticions, que conté l'annex III.
Tercer
Acceptar, d'acord amb el que establix les bases onzena, quinzena i setzena de la convocatòria, les renúncies al destí obtingut en la resolució provisional del concurs de trasllats, dels participants relacionats en l'annex IV.
Quart
Els destins adjudicats per la present resolució són irrenunciables, la presa de possessió dels mateixos tindran lloc davant dels organismes corresponents l'1 de setembre del 2010, realitzant-se el cessament en el centre de procedència el 31 d'agost del 2010.
No obstant això, el professorat que haja obtingut destí en este procediment haurà de romandre en els seus centres d'origen, quan així s'establisca per les direccions territorials d'Educació o administració educativa de què depenguen, fins que concloguen les activitats imprescindibles previstes per a la finalització del curs.
Quint
El professorat excedent que reingresse al servici actiu per mitjà del concurs ha de presentar ineludiblement en el període comprés entre l'1 i el 30 de setembre la documentació a què es referix la base dihuitena de la convocatòria.
Sext
A l'efecte d'obtindre destí provisional, els participants forçosos a què no se'ls haja adjudicat destí en esta resolució, s'atindran al que establisca el procediment d'adjudicació de destins amb caràcter provisional per al curs 2010-2011.
Sèptim
Contra la present resolució, que, d'acord amb el que preceptua l'article 109 de la Llei 30/1992, de 26 de novembre, en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Consell, modificada per Llei 12/2007 de 20 de març, de la Generalitat i la disposició addicional quinzena de la Llei 6/1997, de 14 d'abril, posa fi a la via administrativa, podrà interposar-se amb caràcter potestatiu recurs de reposició davant de la Direcció General de Personal, en el termini d'un mes comptat des de l'endemà de la seua publicació, o interposar directament recurs contenciós administratiu davant del Jutjat Contenciós Administratiu de València, en el termini de dos mesos comptats a partir de l'endemà al de la seua publicació.
València, 26 d'abril de 2010.- El director general de Personal: David Barelles Adsuara.